
       PROIECT JUDEȚEAN 
„BULLYNGUL ÎN ȘCOALĂ ȘI ÎN LITERATURĂ/ARTĂ”
DOMENIUL EDUCAȚIE CIVICĂ, VOLUNTARIAT, PROIECTE CARITABILE 
EDIȚIA a III-a
An școlar 2025-2026


COORDONATORII PROIECTULUI
ANTON CRISTINA ELENA, director Casa Corpului Didactic Brăila
COMAN MIHAELA IONELA, profesor de limba și literatura română, Colegiul Național ”Nicolae Iorga” Brăila
DOROFTEI ELENA SIMONA, director Colegiul Național ”Nicolae Iorga” Brăila

ECHIPA DE PROIECT
Tihan Steluța, profesor de socio-umane, Colegiul Național ”Nicolae Iorga”, Brăila
Dumitrașcu Enel, profesor de educație plastică, Colegiul Național ”Nicolae Iorga”, Brăila
Moise Aglăița, profesor de informatică, Colegiul Național ”Nicolae Iorga”, Brăila

Durata proiectului: ianuarie-august 2026




ARGUMENT
Bullyingul reprexintă una din marile provocări ale societăţii contemporane, cu o cazuistică variată, întâlnită zilnic atât în spaţiul public, cât și în cel privat, inclusiv la nivel instituţionalizat, spre exemplu, în cadrul sistemului de învățământ, cu toate manifestările specifice mediului de viață școlar. De altfel, studiile de specialitate au relevat faptul că, din dorința de a se afirma sau impune, copiii şi adolescenţii pot avea reacții violente, la care, de cele mai multe ori contribuie și anturajul, ajungându-se la exacerbarea spiritului competitiv între elevi, care conduce la apariția conflictelor, uneori chiar grave. 
Bullyingul are drept rezultat lezarea în diverse moduri a celuilalt, apariția și agravarea traumelor psihologice, care au ca efect marginalizarea sau excluderea dintr-un grup social. Ținând cont de dezvoltarea rapidă a lumii de astăzi și a progresului tehnologic datorat informatizării, consider că lectura devine sau, mai degrabă, redevine un instrument obligatoriu pentru conștientizarea în rândul tinerilor a efectelor negative ale bullyingului, deoarece operele literare au multiple valențe formative, fiind, deopotrivă, sursă de cunoaștere, spațiu al căutării de sine, al autocunoașterii și al descoperirii propriului eu.


SCOP
Proiectul își propune formarea și consolidarea atitudinilor morale, în spiritul prevenirii și înlăturării bullyingului în mediul școlar. 

OBIECTIVE 
· Diminuarea fenomenului bullyingului în mediul şcolar;
· Combaterea absenteismului, a abandonului şcolar determinat de situaţiile de bullying;
· Dezvoltarea unor competenţe transversale ale elevilor (creativitatea, simţul artistic, imaginaţia, competențe TIC, de comunicare, munca în echipă s.a), utilizând metode ale educaţiei nonformale pentru cel puţin 100 de elevi din unităţile de învăţământ din județul Brăila sau din țară;
· Realizarea unui schimb de experienţă între cadrele didactice interesate de această tematică;
· Diseminarea rezultatelor proiectului în unitățile școlare participante, într-un interval de trei luni de la implementarea sa.

GRUP ȚINTĂ: elevi de gimnaziu și liceu, cadre didactice din județul Brăila și din țară
BENEFICIARI direcți și indirecți: elevii implicați, părinții acestora, comunitatea școlară           și locală. 
Descrierea activităţilor:
ACTIVITĂȚI ÎN CADRUL PROIECTULUI 
1. Lansarea proiectului, ediția a III-a
2. Concursul județean se adresează elevilor de gimnaziu și liceu se desfășoară pe 2 secțiuni:
Secțiunea  I: Concurs literar-artistic 

Concursul județean, interdisciplinar în domeniul educației artistico-plastice             și educației civice, se adresează tuturor elevilor și cadrelor didactice din învățământul gimnazial și liceal. Elevii vor citi opere literare care abordează teme precum  bullying-ul, discriminarea, (de exemplu: „Minunea”- R.J Palacio; ”Eleonor&Park”- Rainbow Rowell, “Blubber”- Judy Blume, „Cele o sută de rochii”- Eleanorei Estes,  „Agresorul”- Paul Langan, Să ucizi o pasăre cântătoare-Harper Lee etc.), care îi ajută să înțeleagă cât este de necesar să se accepte unii pe ceilalți și să se respecte, trecând sau acceptând diferențele legate de aspectul fizic, starea de sănătate sau situația materială. Tema abordată/propusă va reflecta scene din textul citit, și va fi realizată prin intermediul unui booktrailer, a unei picturi/ desen și a unei benzi desenate.
Secțiunea a II-a: Concurs de eseuri pe tema bullyingului
Concursul va avea și o etapă locală, în vederea selectării celor mai bune lucrări pentru concursul județean.
3. Premierea elevilor câștigători
4. Simpozion Județean ”Bullyingul nu este permis în școala mea!”
5. Diseminarea proiectului 
Înscrierea elevilor
Nu se percepe taxă de participare.
Înscrierea participanților se face la adresa: 
https://forms.gle/HJeVVYYeW6FMvG8t5
Creațiile elevilor vor fi trimise pe adresa bullyingulsiliteratura@gmail.com până la data de 31 martie 2026. Desenele/picturile și benzile desenate pot fi scanate și trimise pe emailul menționat mai sus sau pe adresa Colegiului Național „Nicolae Iorga” Brăila (str. R.S. Campiniu, nr. 4-6, localitatea Brăila, județ Brăila, cod poștal 810003).
Criterii de evaluare:
Booktreiler
-pot fi folosite diferite instrumente digitale de editare video;
- prezentarea cărții să vizeze tema propusă;
- Conținutul booktrailerului: citate sau mici extrase din lucrare; coperta și ilustrațiile din carte; recenzii ale criticilor, opiniile cititorilor; fotografii tematice, desene, imagini;
- booktreilerul poate fi realizat în echipă de 3-4 elevi;
- durata: 1-2 minute.

Desen-Pictură 
- Tehnică și material – la alegere, format A4 
- Se va urmări tematica propusă  
- Fiecare desen va avea pe verso, în colțul din dreapta jos, o etichetă care va conține: titlul lucrării, numele și prenumele elevului, clasa, unitatea școlară, localitatea, județul, numele            și prenumele cadrului didactic îndrumător

Bandă desenată
· Lucrarea trebuie să prezinte și să pună în valoare tema propusă
· Este permisă utilizarea tuturor tehnicilor plastice
· Lucrarea poate avea între una și patru planșe în format A4
Se vor avea în vedere originalitatea, creativitatea, acuratețea și impresia artistică. Se vor acorda premiile I, II, III și mențiune pentru fiecare secțiune și nivel de vârstă, precum și diplome de participare tuturor elevilor participanți.
Înscrierea profesorilor la simpozion
Înscrierea participanților se face completând linkul de mai jos până la data de 30 aprilie 2026: 
https://forms.gle/UxRqzrAdmk8vyiRS8

Simpozionul se adresează cadrelor didactice care vor realiza articole care să vizeze tematica bullyingului  (articole de specialitate, studii de caz, exemple de bune practici, jocuri didactice, cu aplicabilitate în activitatea educațională). Este cu participare directă și indirectă. Lucrările vor fi publicate în revista proiectului.

Reguli de redactare 
Articolele vor fi redactate conform următoarelor cerințe: 
· Articolul propriu-zis va fi redactat în Microsoft Word, pe format A4, pe o singură parte, caractere Times New Roman, 12, spațiere la 1,5 rânduri, orientat ”Portrait”, cu margini egale de 2 cm (text aliniat ”justified”) și cu caractere românești (diacritice). 
· Titlul articolului va fi scris cu majuscule (Times New Roman, 14, Bold), centrat. La două rânduri de titlu se vor scrie autorul și instituția (Times New Roman, 12, Bold).
· Bibliografia este obligatorie și se va scrie la sfârșitul lucrării. 
· Mărimea articolului trebuie să fie între 2-4 pagini A4. 
· Nu se acceptă lucrări care nu au legătură cu tema simpozionului și care nu respectă condițiile indicate. 
· Autorii își asumă întreaga răspundere privind conținutul textului redactat, organizatorul își declină orice responsabilitate privind eventualele acuzații plagiat la adresa textelor prezentate. 
· Articolul va fi trimis în format electronic Word. Nu se acceptă PDF sau alt format. 
· La fiecare articol pot fi maxim doi autori.

Informații suplimentare 
● Nu se percepe taxă de participare.
 ● Revista cu ISSN cu lucrările simpozionului va fi transmisă în format electronic.

REZULTATE AȘTEPTATE	
Rezultatele calitative și cantitative aşteptate ca urmare a implementării proiectului sunt: 

Calitative:
· Dezvoltarea capacităţii cunoașterii de sine; 
· Îmbunătăţirea imaginii proprii; 
· Scăderea incidenţei fenomenului bullyingului  în rândul elevilor; 
· Prevenirea etichetării şi excluderii sociale a elevilor prin desfășurarea de activități socio-educaționale utile. 
Cantitative:
· Realizarea unui padlet care conţine lucrările elevilor.

MODALITĂȚI DE MONITORIZARE ȘI DE EVALUARE ALE PROIECTULUI 
Diseminarea proiectului se va realiza în cadrul unor grupuri educaționale.
De asemenea, vor fi monitorizate: 
➢ eficienţa proiectului; 
➢ eficacitatea proiectului, urmărindu-se relaţia dintre obiectivele realizate şi cele proiectate; ➢ progresul, obţinut prin măsurarea diferenţelor dintre rezultatele implementării proiectului     şi situaţia iniţială; 
➢ impactul obţinut prin măsurarea efectelor şi compararea lor cu cele propuse. 

IMPACTUL PROIECTULUI
 Este foarte important să prevenim și să-i învățăm pe elevi cum să fie empatici, cum să rezolve situațiile de conflict fără a-l vulnerabiliza pe celălalt și cum   să-și manifeste emoțiile pozitiv. Fenomenul de bullying va fi interiorizat puternic de elevi care vor conștientiza faptul că este de dorit ca neînțelegerile să fie rezolvate pe cale amiabilă. Cu siguranţă că va fi un valoros schimb de idei/experiențe, iar produsele finale vor aduce satisfacţii tuturor celor implicaţi.
MODALITĂȚI DE REALIZARE ȘI PRODUSE ALE PROIECTULUI
 	Lucrările realizate de către elevi vor fi prezentate în cadrul unei expoziții artistice, iar cele ale profesorilor  vor fi publicate într-o revistă cu ISSN, putând fi considerate exemple de bune practici în vederea prevenirii bullyingului.
Calendarul activităților
	Nr.
Crt.
	Titlul activității
	Data/perioada de desfășurare
	Locul desfășurării
	Participanți
	Descrierea pe scurt a activității

	1.
	Lansarea proiectului, ediția a III-a

	Ianuarie 2026
	Colegiul Național ”Nicolae Iorga”
	cadre didactice
	Prezentarea proiectului în consiliul profesoral/ comisia diriginților/ iteach.ro 

	2.
	Înscrierea elevilor participanți la toate secțiunile
	Data limită 31 martie
	Colegiul Național ”Nicolae Iorga”
	cadre didactice
	Profesorii vor înscrie elevii la concurs.

	3.
	Desfășurarea concursului județean 2 secțiuni

Secțiunea  I: Concurs literar-artistic

Secțiunea a III-a: Concurs de eseuri pe tema bullying-ului

	Februarie –martie 2026
	Colegiul Național ”Nicolae Iorga”
	Elevi de gimnaziu și liceu din școlile brăilene sau din țară
	Secțiunea I
Proiectul județean, interdisciplinar în domeniul educației artistico-plastice și educației civice se adresează tuturor elevilor și cadrelor didactice din învățământul gimnazial și liceal. Elevii au de citit opere literare care abordează teme precum bullying-ul, discriminarea, care îi vor ajuta să conștientizeze nevoia de conviețuire cu alți semeni, bazată pe respect reciproc și fără opreliști de natură fizică, legate de starea de sănătate sau situație materială, finalizată cu realizarea unui booktrailer, a unui desen sau a  unei picturi/benzi desenate care să reflecte scene din textul citit.
Secțiunea a II-a
Elevii vor avea de realizat eseuri pe tema bullyingului

	4.
	Premierea elevilor câștigători

	Aprilie 2026
	Colegiul Național ”Nicolae Iorga”
	Elevi și părinți
	Se vor acorda premiile I, II, III și mențiune pentru fiecare secțiune și nivel de vârstă, precum și diplome de participare tuturor elevilor participanți.

	5.
	Simpozion județean ”Bullyingul nu este permis în școala mea!”
	Mai 2026
	Casa Corpului Didactic
	Cadre didactice
	Simpozionul se adresează cadrelor didactice care vor realiza articole care să vizeze tematica bullyingului  (articole de specialitate, studii de caz, exemple de bune practici, jocuri didactice, cu aplicabilitate în activitatea educațională).

	6.
	Diseminarea proiectului

	Mai-august 2026
	Colegiul Național ”Nicolae Iorga” și școlile participante în proiect
	Profesorii coordonatori
	Constituirea unei baze de date cu profesorii participanți la proiect.
Realizarea unui padlet cu rezultatele proiectului.




DIRECTOR,
Prof. DOROFTEI ELENA SIMONA



          
COORDONATORI PROIECT,
Prof. dr. ANTON CRISTINA ELENA
Prof. COMAN MIHAELA IONELA
Prof. DOROFTEI ELENA SIMONA

